God gaan alle tydelike dinge uitwis met Sy vuur | "Is en Wat Was en Wat Kom" – die onbekende karakter van Jesus Christus en Sy Woord
← Geen offer aan God mag sonder Vuur gebring word nie – Hy aanvaar dit nie!
Niemand kan God se wil weerstaan nie →
God gaan alle tydelike dinge uitwis met Sy vuur	Posted on September 22, 2011	by 4windkoinonia Een van die natuurlike eienskappe van vuur is om die samesteling van voorwerpe te verander of the vernietig. Net so is alle tydelike dinge gemaak om vernietig te word deur God se onuitblusbare vuur.
Alle vlees moet vernietig word om die koninkryk van die hemel in te gaan:
Jesus – God se vuur, het gekom om alle vlees te vernietig:
Hand 6:14 Want ons het hom hoor sê: Hierdie Jesus, die Nasaréner, sal hierdie plek afbreek en die sedes wat Moses aan ons oorgelewer het, verander.
Hy vernietig alle gedagtes van die natuurlike mens:
Die verandering vind stelselmatig plaas tot by die fisiese dood – en dan by die eerste opstanding SAL almal wie IN Hom is ‘in ‘n oogwink’ verander WORD om net soos Hy te wees:
1Kor 15:51 Kyk, ek deel julle ‘n verborgenheid mee: Ons sal wel nie almal ontslaap nie, maar ons sal almal verander word, in ‘n oomblik, in ‘n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word.
2Kor 3:18 En terwyl ons almal met onbedekte gesig soos in ‘n spieël die heerlikheid van die Here aanskou, word ons van gedaante verander na dieselfde beeld, van heerlikheid tot heerlikheid, as deur die Here wat die Gees is.
Ja, dit gebeur nou reeds (as ‘onderpand’ – in die vorm van ‘n belofte) in hulle wat burgerskap van die hemele ontvang het soos deur God alleen bepaal:
Efes 1:13-14 in wie julle ook, nadat julle die woord van die waarheid, die evangelie van julle redding, gehoor het, in wie julle, nadat julle ook geglo het, verseël is met die Heilige Gees van die belofte, wat die onderpand is van ons erfdeel om sy eiendom te verlos tot lof van sy heerlikheid.
Fil 3:20-21 Want ons burgerskap is in die hemele, van waar ons ook as Verlosser verwag die Here Jesus Christus, wat ons vernederde liggaam van gedaante sal verander, om gelykvormig te word aan sy verheerlikte liggaam volgens die werking waardeur Hy ook alles aan Homself kan onderwerp.
Vlees en bloed kan nie die geestelike verandering hanteer nie, en wil dit omkeer deur die geestelike in vleeslike terme aan te bied (tot verleiding van miljoene):
2Kor 11:13-14 Want sulke mense is valse apostels, bedrieglike arbeiders wat hulleself verander in apostels van Christus. En geen wonder nie! Want die Satan self verander hom in ‘n engel van die lig.
Maar God GAAN alles van hierdie tydelike skepping verander en uiteindelik vernietig – en dit alles gebeur deur Sy vuur – Sy woord – Sy gees – Jesus Christus!!!
Heb 1:9-12 U het geregtigheid liefgehad en ongeregtigheid gehaat; daarom het, o God, u God U gesalf met vreugde-olie bo u metgeselle; en: U, o Here, het in die begin die aarde gegrondves en die hemele is werke van u hande. Hulle sal vergaan, maar U bly; en hulle sal almal soos ‘n kleed verslyt, en soos ‘n mantel sal U hulle toerol, en hulle sal verander word, maar U is dieselfde, en u jare het geen einde nie.
2Pe 3:10-12 Maar die dag van die Here sal kom soos ‘n dief in die nag, waarin die hemele met gedruis sal verbygaan en die elemente sal brand en vergaan, en die aarde en die werke wat daarop is, sal verbrand. Terwyl al hierdie dinge dan vergaan, hoedanig moet julle nie wees in heilige wandel en godsvrug nie? — julle wat die koms van die dag van God verwag en verhaas, waardeur die hemele deur vuur sal vergaan en die elemente sal brand en versmelt.
This entry was posted in Lees eers hier. Bookmark the permalink.	← Geen offer aan God mag sonder Vuur gebring word nie – Hy aanvaar dit nie!